Puijon hyppyrimäet

Puijon hyppyrimäet (norsk: Puijo-bakkene) er et skihoppanlegg ved byen Kuopio i Finland. Anlegget ligger i hellingen til den 150 meter høye åsen Puijo, like ved TV-/utsiktstårnet Puijo-tårnet. Hoppanlegget består av fire hoppbakker med størrelse K120 (HS127), K92 (HS100)FIS: Homologated jumping hills, 06.11.2010, K65 og K28. Anlegget ble brukt under junior-VM i 1983, og har årlig renn i verdenscupen i skihopping. Det hadde også verdenscuprenn i kombinert i 2000 og 2001.

Alle de fire hoppbakkene har plastmatter til sommerbruk, og anlegget har også flomlys.

Bakkerekord i K120-bakken er 136 meter, satt av Daniel-André Tande i verdenscupen 22. februar 2016. I K92-bakken er bakkerekorden 106 meter, satt av Simon Ammann (Sveits) i verdenscupen 10. mars 2015.

 Historie 
Det første hopprennet i Kuopio ble arrangert i 1886, bare noen uker etter at det første hopprennet i hele landet var blitt arrangert i Helsingfors. Kuopios første ordentlige hoppbakke ble bygd i Huuhanmäki i 1901, og ti år senere ble det for første gang bygd en hoppbakke i Puijo. Et renn i Puijo i 1915 hadde rundt 800 tilskuere og hopp over 20 meter. En ny hoppbakke i Puijo ble bygd i 1926, men bare tre år etter måtte den erstattes av enda en ny bakke. I den bakken kunne det hoppes rundt 45 meter.

Etter 2. verdenskrig ble det bygd en 90-metersbakke, Finlands største hoppbakke på den tiden. 25 000 tilskuere så åpningsrennet 20. mars 1949, der Matti Pietikäinen satte bakkerekord med 86 meter. En 50-metersbakke ble bygd ved siden av 90-metersbakken i 1958. Den første småbakken med plastmatter ble bygd midt på 1970-tallet. Foran junior-VM i 1983 ble tretårnet i normalbakken erstattet av et moderne tårn, og også normalbakken fikk da plastmatter.

Verdenscuprenn i hopp ble første gang arrangert i Kuopio 1. februar 1995. Snømangel i Mellom-Europa i desember 1994 gjorde at flere verdenscuprenn måtte avlyses. FIS ønsket å sette inn ekstra renn senere i sesongen, og takket ja da den senere kjente hopptreneren Mika Kojonkoski, som bodde og fremdeles bor i Kuopio, foreslo å arrangere verdenscuprenn i normalbakken der. Siden da har verdenscupen i hopp årlig hatt renn i Kuopio, bare med unntak av sesongen 2002/03.

En ny storbakke (K120) ble i 1997 bygd ved siden av normalbakken, og fra og med 1998 har alle verdenscuprennene blitt holdt i den.

I november / desember 2000 ble det holdt hele fire verdenscuprenn på rad i storbakken i Kuopio. De to siste rennene ble flyttet fra Lillehammer på grunn av snømangel. Det var ikke verdenscuprenn i Kuopio sesongen 2011/12. Ifølge leder for FIS' hoppkomité, Jouko Törmänen, skyldes det at organiseringen av verdenscuprennet i sesongen 2010/11 var for dårlig.FIS Ski Jumping: FIS announces provisional World Cup calendar   (8. april 2011, besøkt 30. april 2011) Kuopio var imidlertid tilbake på verdenscupprogrammet igjen i 2012/13-sesongen.

 Viktige renn 
 Dato Vinner  Andre Tredje Type renn 13. mars 1983  Franz Wiegele  Ole Christian Eidhammer  Tuomo Ylipulli Junior-VM (normalbakke) 1. februar 1995  Toni Nieminen  Reinhard Schwarzenberger  Jens Weißflog Verdenscup (normalbakke) 28. februar 1996  Kimmo Savolainen  Jaroslav Sakala  Janne Väätäinen Verdenscup (normalbakke) 12. mars 1997  Kazuyoshi Funaki  Nicolas Dessum  Primož Peterka Verdenscup (normalbakke) 4. mars 1998  Andreas Widhölzl  Primož Peterka  Hiroya Saitō Verdenscup, stor bakke 27. november 1999  Martin Schmitt  Andreas Goldberger  Matti Hautamäki Verdenscup, stor bakke 28. november 1999  Ville Kantee  Risto Jussilainen  Roberto Cecon Verdenscup, stor bakke 24. november 2000  Martin Schmitt  Sven Hannawald  Andreas Widhölzl Verdenscup, stor bakke 25. november 2000  Norge
Roar LjøkelsøyOlav Magne DønnemLasse OttesenTommy Ingebrigtsen  Østerrike
Wolfgang LoitzlMartin KochStefan HorngacherAndreas Widhölzl  Finland
Matti HautamäkiVille KanteeJani SoininenJanne Ahonen Verdenscup, lagkonkurranse, stor bakke 2. desember 2000  Matti Hautamäki  Noriaki Kasai  Michael Uhrmann Verdenscup, stor bakke, flyttet fra Lillehammer 3. desember 2000  Martin Schmitt  Janne Ahonen  Ville Kantee Verdenscup, stor bakke, flyttet fra Lillehammer 23. november 2001  Adam Małysz  Martin Schmitt  Kazuyoshi Funaki Verdenscup, stor bakke 24. november 2001  Risto Jussilainen  Adam Małysz  Martin Höllwarth Verdenscup, stor bakke 10. mars 2004  Bjørn Einar Romøren  Roar Ljøkelsøy  Alexander Herr Verdenscup, stor bakke 9. mars 2005  Matti Hautamäki  Roar Ljøkelsøy  Jakub Janda Adam Małysz Verdenscup, stor bakke 7. mars 2006  Andreas Küttel  Thomas Morgenstern  Adam Małysz Verdenscup, stor bakke 13. mars 2007  Adam Małysz  Andreas Kofler  Thomas Morgenstern Verdenscup, stor bakke 3. mars 2008  Janne Happonen  Gregor Schlierenzauer  Anders Jacobsen Verdenscup, stor bakke, flyttet fra Lahtis 4. mars 2008  Janne Ahonen  Anders Bardal  Tom Hilde Verdenscup, stor bakke 10. mars 2009  Takanobu Okabe  Simon Ammann  Adam Małysz Verdenscup, stor bakke 9. mars 2010  Simon Ammann  Adam Małysz  Anders Jacobsen Verdenscup, stor bakke 1. desember 2010  Ville Larinto  Matti Hautamäki  Simon Ammann Verdenscup, stor bakke 12. mars 2013  Kamil Stoch  Daiki Itō  Severin Freund Verdenscup, stor bakke 4. mars 2014  Kamil Stoch  Severin Freund  Anders Bardal Verdenscup, stor bakke 10. mars 2015  Severin Freund  Anders Bardal  Stefan Kraft Simon Ammann Verdenscup, normalbakke, flyttet fra storbakken pga. vind

 Referanser 

 Kilder 
 Puijon Hiihtoseura: The roots of skiing in Finland can be found in Kuopio and Puijo (besøkt 4. mars 2011)
 Skisprungschanzen-Archiv: Kuopio (Puijo) (besøkt 4. mars 2011, unøyaktig størrelse på normalbakken)
 FIS: Resultater (besøkt 30. april 2011)

 Eksterne lenker 


Kategori:Hoppbakker i Finland
Kategori:Byggverk i Norra Savolax
Kategori:Byggverk fullført i 1911
Kategori:1911 i Finland